
Socialismul creștin 


S'ar părea că există o deosebire de fond între socialismul creştin 
și creştinismul social. Discuţiile încinse în ultima vreme între publi-. 
cişti în jurul acestei chestiuni, nu ciarifică suficient imposibilitatea de 
a alătura, amestecând elementele, socialismul cu creștinismul. Creşti- 
nismul social este una din măștile socialismului, pe care şi le pune 
pe față pentru a se introduce mai mulț, pentru a seduce mai adânc. 
Din punct de vedere al doctrinei, al moralei, al finalităţilor creştinis- 
mului, o apropiere și ce e mai grav,o amestecare a lui cu socialismul 
este o profanare a testamentului lui 'Hristos. In aparenţă şi pentru 
oameni superficiali se pot găsi asemănări și puncte de atingere, de 
identitate între creștinism și socialism — în adâncul cestor doctrine 
însă există contradicții flagrante care nu îngăduie nici o compatibi- 
litate între ele. Cum spune plastic filozoful ortodoxiei creştine, N. 
Berdiaev, creştinismul e religia pâinii cereşt!, socialismul e religia 
pâinii pământeşti — o parafrazare a cuvintelor evangelice: nu numai cu 
pâine va trăi omul, ci (mai ales) cu cuvântul ce iese din gura lui 
Dumnezeu, Socialismul creştin trebuie judecat istoriceşte. La el au. 
recurs teologii catolici — mai ales militanţii iezuiți — cari în epoca 
reformelor sociale dela începutul secolului al XIX-lea, au preferat și 
au propus ca aceste reforme să se facă pe o bază creştină. Prin 
socialismul creștin — atât de inocent în concepția sa — iezuiții sco- 
teau din centrul reformismului social pe francmasoni, cari în contra 
spiritului creștin pretindeau să înfăptuiască un sociologism raţionalist, 
servindu-se de doctrina lui Marx 


* 
* kod 


Mişcările socialiste în trecut s'au servit de creştinism pentru a 

realiza, în numele lui, în fond împotriva esenței lui, reforme sociale — 
dar toate aceste mişcări au fost demascate ca antibisericești, antica- 
tolice, antiortodoxe, sectante și vădit eretice. Mişcările social-creştine 
din evul mediu porneau din ideia apocaliptică a împărăției de o mie de 
ani a lui Hristos pe pământ. Creştinismul autentic a luptat împotriva 
acestor tendinţe apocaliptice ale creştinismului social, arătând neschim- 
bat că împărăţia lui Dumnezeu nu e din lumea aceasta. Creștinismul 
social, care este după cum spun, o mască a socialismului anticreștin, 
realizează în utmă limită nu raiul, ci înfernul pământesc. Să ne amin- 
tim cât sânge a fost vârsat, câtă ură dezlănţuită în numele reformis- 
mului social pe bază creştină. Cum spune acelaş Berdiaev, ameste- 
carea și identificarea creștinismului cu socialismul, a împărăției cereşti 
cu împărăţia şi bunăstarea pământească este o supravieţuire a Apoca- 
lipticei i :_ai:, un fenomen al iudaismului în sânul creştinismului. 
Pătrunzând acest =devăr, ajungem la certitudinea că: deoarece iudaism 
şi socia ism sunt de aceiaşi esență materialistă, spiritualismul creştin 
este ani:podic-contrar socialismului materialist, şi întregul sistem de 
dogmă, «e filozcfie, de morală creştină ¿exclude în chip ideal iudais- 
mul. Pace între creștinism şi iudaism nu poate exista în vecii vecilor: 
Israil, repr: zentart incaraat al materialismului, trebuie covârşit şi supus, 
în aceiași măsura şi exact la fel cum în zilele noastre ideia creştină, 
Hristos, covâ:şește şi supune pe Marx. 


% 
+ % 


Nu poate fi nicio identificare şi nici chiar un modest împrumut 
reciproc între creştinism şi socialism și din motivul impunător pentru 
orice conştiinţă creştină, că Hristos înseamnă mai întâiu Golgota, 
deci purificarea prin suferință, prin asceză sufletească, și apoi inviere 
din păcătoșia plastică — pe câtă vreme socialismul chiar dacă s'ar 
numi creşti , promite intrarea în raiul pământesc sărind peste impe- 
rativul preli ninar al purificării pe cruce. Ca și iudeii din timpul lui 
Pilat, ca şi întreg iudaismul secular, sccialiştii și socialismul neagă 
în esenţă, pe Hristos, îl răstignesc, îl ucid, îl îngroapă, ca deasupra 
mormăntului Lui, să plaseze îstro «x stență reală un paradis econo- 
mic, în orice caz, material, — nebănuind nici coborârea îngerului, 
nici prăvălirea pietrii sepulcrale, nici învierea Celui înmormântat. 

* * Li 

Și-apoi pretenția socialismului. Pornind din minciuna — că 
Hristos a murit și e pentru toldeauna mort, neglijând adevărul în- 
vierii Sale, socialismul creștin, care e în fond iudaism hiliastic şi 
apocaliptic, vrea să fie o nouă religie universală, un nou conţinat al 
sufletului umanităţii. Socialismul creştin, astfel, a acceptat propunerile 
lui Satana, pe cere Hristos le respinsese în asceza Sa din zilele de 
ispită: socia'ismul vrea să fie domn al lumii aceștia, vrea să trans- 
forme pietrcle în pâine, deși pâinea pământească nu satură, vrea să 

reînceape construirea turnului babilonian. Nu pentru a ridica, cum spune 
Dostotevschi, pământul la cer, ci pentru a coborâ cerul pe pământ. 
Cerul fără Dumnezeu. Mai departe, socialismul nu poate fi creștin prin 
faptul că pe când creştinismul împarte cu o sabie de foc pe oameni în 
buni și în răi, realizând deci o selecție spirituaiă în domeniul virtuţilor 
creştine vârtos stabilite, socialismul împarte umanitatea în bogaţi şi în 
săraci, condiţionând fericirea umană de procesul producţiei şi al repar- 
tizării valorilor materiale. Socialismul este un atentat la sufletul omu- ` 
lui, la spiritul lui, în care sălăşlueşte Dumnezeu. 


% 
kod x 


Se ridică o obiecțiune: dacă împărăția lui Dumnezeu nu este 
din lumea aceasta, iar creştinismul pregăteşte omenirea în vederea 
lumii celeilalte, — pământul trebuie abandonat soartei sale, o soartă 
care se realizeză în afară de creştinism? 

Aceasta oblecțiune reduce la zero senzul înomenirii lui Dumnezeu, 
întruparea pământească a iui Hristos. Prin înomenirea lui Dumnezeu, 
s'a realizat legătura internă, organică, legătură de har între Dumnezeu 
şi omenire. Şi omenirea a căpătat un scop: îndumnezeirea sa. 

Procesul de îndumnezeire al omenirii este proces creştin — se 
„ dezvăluie în timp, cuprinzând întreaga istorie a umanităţii. Destinul 
omenirii se înfăptueşte prin urmare în sânul creștinismului. Şi cum 
depozitar al adevărurilor creştine e Biserica, cum clarificator al dru- 
murilor îndumnezeirii este Ea, și autor pământesc al procesului isto- 
ric trebuie să fle tot Ea. 

Indumnezeirea umanității înseamnă încreştinarea ei, şi aceasta 
operă a Bisericii lui Hristos e realizabilă în condiţiile regimului 
teocratic. i 

Teocrația exclude seducția socialismului şi al raiului ei pămân- 
tesc, conducând în schimb prin drumurile Golgotei, omenirea grafiatä. 
de Dumnezeu spre fericirea dată omenirii prin însuşi faptul Invierii 
lui Hristos. 

G. M. IVANOV 

POEZII 


PLUGARUL 


Infrățit cu zorile 

Și cu prigorile, 

Calcă apăsat pe urma plugului 
Eroul trudei şi al belșugului.. 


Oțelit de toate schijile, 
Incolțit de toate grijile, 


Ingroapă sub brazde zădujul şi zorile 
Gliei să-i smulgă toate comorile... 


Trezind din adâncuri puterile lumilor 
Pentru mese'ntinse, pentru gurile humilor, 
Pășeşte doinind la coarnele plugului 
Eroul trudei și al belşugului... 


M'AM NĂSCUI | 
DIN LUPIELE ACESTUI PĂMANI... 


Mam născut din luptele acestul pămint 
Să sufăr, să lupi și să cânt, 

Să rabd, să mânalf neânjrânt... 

Ca un brad dumnezeesc 

Spre soare să cresc 

Sin aspra, sălbatica vieții pădure 
Apoi să sfârșesc, 

Sub fulgere lungi ori isbiri de secure... 

Din belșugul acestui pământ românesc, 
Ieşit-am să lupt şi să cresc... 

Ca un brad, pe culme, să freamăt, să cânt, 
Infipt îndărătnic, adânc în pământ, 

In vânt să-mi frământ 

Și trunchiul şi ramurile 

Și să-mi ocrotesc 

Și să-m oțelesc, 

Sub soarele-acestui pământ strămoșesc, 
Și frați şi neamurile... 


EXCELSIOR 


Cu cât mai jos cădea-voiu, sfâgiat în lupta-mi grea, 
Cu-atit mai dirz eu culmile le-oiu visa... 


Cu cât mai groasnice mi-or fi cătuşile, 
Cu-atât mai lare îşi va deschide gândul toate ușile... 


Și dacă mi-or ieși primejdiile în drum cu miile, 
Mi-or fintr'o zi mai sfinte, mai depline bucuriile... 


Și cu cât voiu bate depărtări mai oarbe'n sângerându-le, 
Cu-atât mă voiu simți mai bun, mai liber, mai puternic — 
[lgândule... 


MI-S OCHII TULBURI ȘI MI-E 
HAINA RUPTĂ 


Mi-s ochii tulburi şi mi-e haina ruptă... 
Eu vin din luptă... plec în luptă... 
In a vremii uriașe, nehtreruptă luptă... 


Nu vreau să poposesc, să mă jelesc, să scapăt... 
Nu vreau nimic în schimb să capăt... 
Vreau lupta, lupta mendurată, pânla capăt!, 


A. COTRUȘ 

Insemnări literare 


M. Sadoveanu 
— "Țara de dincolo de negură. Povestiri de vânătoare — 


Cât de incomplect şi cât de cu rea credință se fac la noi dările 
de seamă asupra lucrărilor de literatură !.. Imi aduc aminte ds scrisul 
neglijent şi iresponsabil a! unui așa zis recenzent asupra bucăţilor 
care formează volumul de mai sus, pe când ele apăreau întrun heb- 
domadar literar. Erau tratate scurt şi cuprinzător ca fiind „de-o valoare 
inferioară“. Eu nu le ceteam, căci ştiam că vor eşi în volum, — și 
aşteptam cu răbdare să le cetesc atunti (ca şi pe acelea „pescăreşti“ 
care, de sigur se vor strânge şi ele în voium). 

Acum volumul a apărut, — şi, în după amezi caime câmpeneşti, 
Pam parcurs cu ochii şi cu sufletul. Și mam minunat: „cum poate 
un aşa zis recenzent de artă, să-şi ia asupră-şi un atât de mare pă- 
cat ?... De sigur, nație încă tânără și prezumpțioasă, nu avem „evla- 
vie“ pentru nimeni şi pentru nimic. Munca titanică, plină, luminvasă 
şi adânc românească a marelui nostru literat, poate fi luată în uşor 
de cel dintâi purtător de condei, care face pe „teribilul“, fiindcă ştie 
să șantajeze, avârd ia îndemână coloanale unei publicațiuni oarecare... 
E acesta un semn din cele rele ale vremei. 

Dar să lăsăm acestea... fara de dincolo de negură e încă o ve- 
rigă de preț adăugată la lanţul bogat al scriitorului moldovan. Şi dacă 
țin să calitic din nou aşa pe d! Sadoveanu, este că şi în acest volum 
apar caracteristicele moldave aie întregului său scris. Și nu vreau: 
Câtuşi de puțin a micşora cu ceva acest scris, dacă insist asupra 
„moldovenismului“ sâu. Nu cred că exzgerez nimic dacă pe dl Sado- 
veanu Vam denumi „Moldova în literatură“. Nimeni, din scriitorii de 
azi, nu reprezintă mal integra! şi mai: veridic, spiritul moldav în lite- 
ratură, ca „blocul care visează“ de la laşi, aşa cum i-am z's eu de: 

mult dlui Sadoveanu. Masivitatea visului său moldav, stă risipită în 
toate rândurile volumelor sale literare, Vei găsi pretutindeni, tu, lec- 
tor desinteresat şi fără prejudecăţi, o fărâmă din marele vis moldav, 
trăit prin toată ființa sa spirituală, de către acest scriitor cu trup 
masiv, cu mers domol și cu privire totdeauna absentă... 

Fărâme mari și luminoase din acest vis, stau fixate ca niște 
imensi fluturi sub sticlă, și în volumul acesta din urmă, — în aceste 
simple „povestiri de vânătoare“. $i ceea ce, dela prima pagină te iz- - 
beşte, afară de limba și de stilul de-o perfecţie aproape supărătoare, 
este admirabilul humor, de esență  specific-moldovenească. Cât de 
mult îl înțeleg, şi cât de greu îmi vine să-l desluşesc! E, mai ales, 
acel aer şăgainic, uşor melancolic, luător peste picior, fără răutate; 
acea  mireazmă de filosofie alertă și totuşi profundă, — acel surâs 
şugubăţ, care parcă ar zice: „fă tu pe grozavul, că eu ştiu bine c'ai 
să mori şi tu, ca toată lumea“ l... — acea înțelegere cuminte a împre- 
jurărilor, fără a cădea niciodată în înțepeneală filosofică, — acea 
- pătrundere în sufletul animalelor şi-a lucrurilor, dându-le și lor aceiași 
„personalitate“ humoristică, — acel echilibru euforistic între „zădăr- 
nicia” întregei vieți și fotre „cuminţenia“ traiului de fiece zi, reali- 
zând astfel acea „bonomie“ consolatoare, care nu e totuşi o mediocri- 
tate antipatică.., 

Acest humor este dublat, în „7ara de dincolo de negură“ de 
panteism larg, senin şi potolitor de gândovri. Anotimpurile, locurile şi 
vremea zilelor, sunt prezentate în nişte fresce de-o măreție şi de-o 
dibăcie de maestru. Răsărituri de soare amiezi, înserări și nopţi, pri- 
vite ancestral pe tot soiul de pământuri şi ape, formează o fantas- 
tică înfăţişare a naturei, în Care mişună, ca mănaţe de împulsii stră- 
bune, oameni, animale, gâze, şi tot felul de vietăți ale lumei aceşteia.., 
Şi toată această complexitate de viață este înfăsurată ca de-o ceaţă 
de vis, blajină fără a fi femenină, bărbătească, fără a fi aspră: „ţara 
de dincolo de negură“... poate aceiaşi viață străbună, prefirată tainic 
în înfăţişările de acum. Şi-ai crede, că fiind vorba dt vânătoare, sar 
găsi unele urme de răutate sau de asprime omenească. Nimic. Totul 
e ca şi fatal. Omul e mânat fără răutate, de pasiune spre sălbătăci- 
mea, care, și ea, parcă așteaptă de veacuri plumbul ucigător... Astfel 
înfățișate lucrurile, ele se statornicesc cuminte în acelaş cadru de 
humour senin. „Plăteam o datoiie întunecoasă către veacuri trecute“, 
răspunde calm, povestitorul, când se întreabă de ce merg în noapte, 
frământând noroaele adânci şi împingând la căruţa vânătorească,.. 
Dar vânătorii, cu câinii, cu slăbiciunile, cu gazdele şi cu „minciu- 
nile“ lor? l.. 

O întreagă viață se trezește sub condeiul povestitorului şi prin- 
zând amploare, șa nişte cercuri pe-o apă, ajunge în cele din urmă o 
oglindă lucie şi liniştită în care, clară, se străvede o întreagă epocă 
din ciclul imens al vieţii noastre româneşti. Conu Nicu-Fantazie, moş 
Calistru, Iohan Cart, moş Procor, domnul Timofti şi toţi ceilalți (dim- 
preună cu cânii lor), în cap cu (cel mai în vârstă dintre noi), sunt 
chipuri atât de desăvârşite, încât se ridică până la a înfățișa tipurile 

abstracte și complecte ale unei anumite specii umane dintr'o precisă 
epocă de viaţă a unui neam. 

lar pe deasupra vremei, locurilor și fiinţelor, se înalță domină- 
toare, din povestire, ființa nevăzută şi 'nvăluitoare, proteguitoare şi 
calmă a însăşi Moldovei... Ca o ființă fără moarte, ca însăşi spiri- 
tualitatea întregului complex de viaţă al fiinţelor şi lucrurilor tăbărâte 
pe pământul ei, simțim Moldova cum se prefiră dealungul povestirei, 
ca o respirare de pe-o apă mare... O frântură din visul milenar al 
Moldovei... Această sinteză tainică și fină, dar totuşi mesivă şi cuprin- 
zătoare, a reaiizat-o zi cu zi, până în pragul celui din urmă volum, 
marele interpret al visului moidav: „Blocul care visează“ dela laşi. 
Numai aşa, şubreda îndeletnicire a literilor şi a scrisului, capătă un 
senz, care îndepărtează orice ameninţare de zădărnicie şi de „per- 
dere de vreme“, | 

Cântăreț al vremii, ținând mereu cot la cot cu cei dinainte şi 
cu cei care ne urmează, scriitorul îşi statornicește rostul lui, care ne 
apare astfel nu numai ca un post de greutate şi răspundere, dar şi 
cu un „oficiu“ spiritual, pe temeiul căruia se poate răzima cu nă- 
dejde un neam, atât în lupta lui cu „zadarnica vreme a veacurilor“ 
cât și în concurența-i cu celelalte neamuri conveţuitoare pe scoarța 
pământului nostru. 

Cetesc cu emoție rândurile povestitorului din vorbirea lui festivă 
dela Academie, şi înțeleg resonanţa lor clară în propriul meu suflet“ : 
trecutul pulsează în mine ca un sânge al celor dispăruți; mă simt 
ca un stejar dela Orhei, cu mii și mii de rădăcini înfipte în pământul 
neamului meu...“ . f 

Aşa, literatura (Cenuşereasa îodeletnicirilor umane) capătă cel 
mai mare și cel din urmă înţeles al ei, în valul vieţii umane. 

Sadoveanu a priceput dintrun început acest adevăr simplu şi 
mare, şi ca un filosof cuminte şi înţelegător, ne-a mai dat încă o 
carte bună, această „Jarà de dincolo de negură...“ 


` AL. LASCAROV-MOLDOVANU 

Ghiţă 


— Zău, coană Smărăndică, nu îi așa de hapsână soro dragă şi 
vinde-mi un curcan! laca, Duminecă împlinesc 24 ani şi vreau să 
dau băeţilor o masă. Ştii dumneata că numai eu și cu Napoleon am 
comandat batalion la vârsta de 24 ani? 

— Treaba d-voastră, răspunde hursuz coana Smaranda mutând 
cu limba din stânga în dreapta,capătul negru al ţigării lipit de buzele 
pârlite. Eu nu văd ce legătură este între curcanii mei şi napalionul 
dtale. Eu, domnule locotinent, mi-am amă'ât sufletul până când am 
văzut sburătucite curcile astea, mâncale-ar pârdalnicu, și nu le vând 
acum măcar să vie tata din groapă. Am să le vând încolo la iarnă, 
când or fi mai scumpe, să strâng oleacă de parale, că asta-i toată 
averea mea, 

— Păi ţi-l plătesc coană Smarandă; îți dau 50 de lei. 

— Ce faaace? Nici c'o sută nu-l dau! Şi coana Smaranda sări 
friptă de pe scaun. 

— Stai, coană Smărănd!că, mai stai la npi, să ne stea peţitorii. 

— D'apoi doar știu că wal fete de măritat. 

— Am băieţi. Am un batalion. Şi până una alta vreau să-l însor 
pe amărâtul ăsta. Nu-i aşa mă Vasile? 

Vasile, ordonanța locotenentului Todiriţă, rezemat Cun umăr de 
ușă, îşi întinse gura întrun zâmbet pozuaș și clipea şiret privind 
spre babă. f 

— Uite coană Smărăndică, te rog în genunchi; te iubesc cum 
iubeşte orbul din naștere: lumina soarelui şi pentru o "dragoste aşa de 
înfocată nu se poate să nu-mi faci hatâcul ăsta. 

— Ei, păi dumitale îți vine a sburda şi eu nu-mi văd capul de 
treabă. Mai rămâneţi sănătoşi, Şi coana Smaranda eşi legânându-se 
€a o rață. 

— Aturisită sgripțuroaică îi hârca asta, zise Vasile privind cu 
ciudă în urma ei. 

— Ce ne facem mă frate Vasile? Eu am fâgăduit ofiţerilor 
friptură de curcan pe varză căli.ă şi vreau musai — cum zici tu, — 
să mă țin de cuvânt, 

— Apoi dle locotenent, răspunde a lene Vasile, eu chitesc că 
am să găsesc aiurea curcan. Daţi-mi o sticiuță de coniac, una de cele 
mititeie, şi vă aduc eu curcan. 

— Să nu te pue dracu să furi, mă pârlitule că -te zvânt în 
bătaie. 

— Ferească Dumnezeu domnule locotenent, doar şi eu î-s om 
gospodar. 

— Păi dar, frate Vasile, fă cum te-i pricepe. 

__ Coana Smaranda, preoteasă văduvă, avea patima păsărilor. Creştea 
sute de găini, curci şi rațe, dar nu se îndura să tae una, măcar la 
ziie mari. Locotenentul Fodiriță căsuse în cantonament la coana 
Smaranda și două luni se trudise să mănânce o supă de găină, dar 
wa fost chip s'o înduplece. Cu trei zile în urmă la un pâhăruţ de 
vin, locotenentul Todiriţă scăpase vorba, că Dumineca ce vine va da 
băeţilor din batalionul lui o „masă bogată“ cu prilejul aniversării 
naşterii. Şi acum amărât că nu găsea curcanul fâgăduit privea trist 
în curte, la coana Smaranda, care, co oală mare, plină cu grăunțe, îşi 
tremura guşa chemând la mâncare „paserile“. Ua măcăit cumplit răsună 
în curte şi rațele pânticoase se repeziră în mers legănat la strigătul 
babei. Din cele mai ascunse colțuri găini odolene şi doape, claponi 
greoi şi gâște gălăgioase, veneau în fuga mare spre prispa, pe care 
se aşezase coana Smaranda şi fipa cât o ţinea gura: „puii mamei, pui, 
pui, pui !“ Curcile gânditoare veneau cu gâturile întinse şi moţul vânăt 
grămădit deasupră ciocului, iar în urma lor, umflat, cu aripile târâş, 
cu moţul atârnând şi mărgelele roşii, verea Ghiţă, cel mai mare curcan 
al coanei Samaranda, mândria şi dragostea ei. Și pe când coana 
Smaranda vorbea cu dragosteşi duioşie păsărilor, cari întulicau grăbite 
grăunțele împrăștiate de mâna ei aspră şi pârlită, Vasile, cu ochii de 
uliu pânditor privea în curte. 

— Ce ziceţi, domnule locotenent, oare Ghiţă ar fi bun de 
friptură ? | 

— Eşti nebun mă Vasile?! 

— Da nu zic eu cu gând rău. Intreb numai dacă ar fi de-ajuns. 
un Curcan așa ca Ghiţă. 

In aceiaş zi, cam pe la asfinţitul soarelui, când toate „gobăile 
coanei Smaranda se ascunseră la culcușurile lor, Gh'ţă venea din 
livadă împletecindu-se amarnic. Coana Smaranda cu ţigara lipită în 
colțul gurii sta de vorbă cu Vasile. 

— la te uită, Ghiţă nu sa culcat! face uimită coana Smaranda. 
Unde-ai umblat hoinarule? Du-te la hodină. Dragul mamei, drag, hat 
cu maina la culcare. Şi vorbindu-i cu gingășie se apropie de curcan, 
Dar Ghiţă cu ochii împâinjeniţi, încerca să-și resfire coada, încerca 
să-şi întindă aripile, însă o ameţeală cumplită îl dobora. Se clătină 
de câteva ori dela dreapta la stânga şi se prăbuşi cu ciocul în țărână, 
Cu moţul şi mărgelele vinete, cu ochii închişi, se trudea să se ridice 
mişcând picioarele moleșite, dar după câteva încercări zadarnice 
rămase lat, cu ciocul deschis. 

— Vai de mine, şi de mine, moare Ghiţă! ţipă coana Smaranda! 
Oare ce-o fi având mă Vasile?? | 
¿= — D'apoi dă, coană preuteasă, mă tem să nu fie pustia de holeră. 
Eu zic să-l tăem până nu piere. 
wè, — Da cum, Doamne iartă-mă, să tai aşa mândreață de curcan, 
tea, — Apoi cum socoţi şi mata, da eu zic să nu-l laşi să piară, 
i ui — Măi Vasile, mă rog ţie, du-l la fântână şi toarnă apă rece, 
poate so înviora. Imi rupe inima; nici nu mă pot uita la el, zise 
coana Smaranda cu ochii plini de lacrimi. 

— Eu, coana Smarandă, văd bine că Ghiţă îşi dă duhul şi nu 
se mai îndreaptă câtu-i lumea. Dar iacă îl iau, cum spui mata, şi 
dacă oiu vedea că mare leac apoi cu toată supărarea, cuțitul îl 
îndreaptă musai. 

— Numai să nu văd eu, că mor, răspunse coana Smaranda, 
clătiuând capul cu tristeţă. 

Şi pe când Vasile ducea pe Ghiţă spre fântână, coana Smaranda 
porni spre casă trăgându-şi broboada peste ochii înrouraţi de lacrimi. 
Vasile pândea s'o vadă intrată în casă și cum închise uşa coana 
Smaranda, făcu scurt stânga "mprejur şin goană porni spre trunchiul 
în care sta înfipt toporul. Bietul Ghiţă strâns sub braţul lui Vasile, 
cu capul atârnând greoiu îşi căsca pliscul fără să ştie că-i dus la 
moarte. 

Când locotenentul Todiriţă intră pe poartă, îluerând o doină 
românească, Vasile din fundul ogrăzii de lângă trunchiu, îi făcu un 
semn tainic. 

— Ce vrai măi frate Vasile? întrebă Todiriţă apropiindu-se. 

— Avem curcan, domnule locotenent răspunse şoptit Vasile. 

— De unde mă nebunule? întrebă vesel locotenentul. 

— Coana Smaranda ni-a dat pe Ghiţă, că era să piară. 

Locotenentul făcu un semn de neplăcere şi Vasile se grăbi să-l 
1ămurească. 

— Păi cum, Doamne iartă-mă, să nu se bolnăvească, dacă băuse 
toată sticluţa de coniac. Beţivă lighioaie, domnule locotenent, samână 
în partea răposatului, cum zice coana Smaranda, 

Şi Vasile luă pe Ghiță de picioare şi porni spre bucătărie să-l 


jumulească. 
VLADIMIR NICOARĂ 

In campanie electorală 


In valea iepii 


În faţa gării Băilor Esculane apa Cernii se îmbină cu Bela Reca, 
cu râul alb cum i s'ar zice pe româneşte. Numirea acestui afiuent al 
Cernii este cât se poate de exactă Intra devăr, coloarea lui nu este 
verde cristalin ca a celorlalte râuri de munte, ci albă. Chiar îmbinat 
cu Cerna, apa lui mai continuă să facă pe regionalista, putându-se 
distinge pe o distanţă bunicică după albeaţa ce se prelinge dealun- 
gul malului din dreapta, Câtva timp, până dincolo de Mehadia vom. 
urma cursul acestui râu. 

Pe cât de darnică a fost natura la înzestrarea Cernii, pe atât de: 
neglijentă a fost cu Beia-Reca. Strâmtorită între două dealuri, pleşuve 
şi râpoase, — cari nu impun decât prin altitudine — această vale nu 
te farmecă. Pădurile „de săcure netăiate, numai de cocoși cântate“ 
nu există decât în cântecele populare. Inălțimile împrejmuitoare nu au 
altă podoabă decât tufişurile, rari şi scunde, cari nu fac ca românul 
să-şi strice săcurea şi cari nu sunt nici pe placul caprelor. 

După un voiaj de jumătate de cias iată-ne sosiți la Mehadia, 
vestită din multe puncte de vedere. La nordul ei ş'acum se văd oare- 
cari urme ce leagă de anticlitatea romană, desgropate şi descrise cu 
multă competență de un mare fiu al comunei, de generalul Cena, pre- 
cum şi ruinele unor fortificațiuni din Războaiele cu turcii, dovedite 
tot de un istoriograf localuie, de Nicolae Stoica (1751—1827). Meha- 
dia nu este fără importanţă nici în zilele noastre Ea este locul de 
întâlnire al tuturor comunelor dimprejur. Platoul ingust pe care este 
zidită comuna — singurul petec de pământ relativ orizontal — este 
locul unde îşi schimbă produsele mii de oameni la târgul de săptămână. 

Cu toată această însemnătate, comuna Mehadia este foarte neg- 
lijată. Celebra Mebhadie, al cărei nume, prin confuzia cu Băile propriu 
zise, circulă pe buzele tuturor suferinzilor şi acelora cu dare de mână 
de pe continent este un sat mare, locuit de români săraci şi năcăjiţi. 
Câţiva meşteşugari şi muncitori mineri o deosebesc de compoziţia so- 
cială a altor sate. Dar nu numai cu traiul o duc greu românii de 

aici, ci nu le este singur nici terenul de subt picioare. Țărmul pla- 
toului, pe care este aşezată comuna, se surpă an de an, spălat dea- 
pele furioase din fiecare primăvară şi toamnă ale lui Bela-Reca, fără. 
ca administraţia să se impresioneze. l 

Dar să lăsăm cursul râului alb, cu năcazurile lui cu tot, şi să 
o cotim la dreapta, inspre pietrile albe ce se înalță până aproape de 
nouri şi unde sar crede că nu există nici urmă de viață omenească. 

La abia un sfert de cias la nord de Mehadia, ne luăm adio dela 
automobil şi o apucăm cu trăsura pe o vale boiovănoasă, la al cărei 
capăt zace comuna Cornereva, cea mai mare comună de munte din 
Banat. Cât este de inaccesibilă o spune însuşi numele care, pe româ- 
neşte se zice că ar însemna valea iepii, deoarece numai călare pe 
acest animal poţi străbate până la ea. Cât timp drumul merge pe 
vale, voiajul pare destul de interesant şi plăcut. Doar bolovani ajunşi 
subt roţi ne opresc uneori cuvântul în gât. Curând tasă dispare orice 
urmă de terasament, pe care-l dusese apa acum un deceniu și mai 
bine şi căruţa noastră e nevoită s'o apuce pe coasta din dreapta. Pră- 
pastia ce se adânceşte subt noi şi aplecarea tot mai amenințătoare a 
căruței înspre ea, ne sileşte să ne dăm jos şi să ne continuăm dru- 
„per pedes apostolorum“, căci în definitiv, politica sinceră este tot 
un fel de apostolat. lată, mă gândeam, şi o lature bună a alegerilor, 
căci altfel numai excursioniştii cei mai îndrăzneți sar putea mândri 
că au umblat pe aceste locuri. Osteneala ne este însă din belşug răs- 
plătită. Pe măsură ce înaintăm, apar pădurile tot mai verzi şi tot mai 
dese, iar jos, în vale, se succede cascadă după cascadă. Alături de 
noi urcă şi părâul, care în preajma comunei Bogultin se ridică până 

“la nivelul drumului. De aci părâul ne însoţeşte până în Cornereva, 
pe care iată că am şi ajuns'o. 

„Fiindcă spuneam, că Cornereva este cea mai mare comună ru- 
rală din Banat, să nu vă închipuiţi că ne vom plimba pe o mulţime 
de străzi, pe cari lumea mișună ca furnicile. In comuna propriusisă 
nu sunt decât câteva case, mai ales acelea ale instituțiunilor: bise- 
ric şcoala, primăria, poșta și fiindcă ne găsim printre români, Ja a- 
ceastă categorie trebuie să trecem și crâşmele. Restul satului se în- 
tinde pe o distanță de peste cincisprezece Kilometri; este un sat de 
sălaşe, ocupaţiunea principală aci fiind creşterea oilor. Singure cele 
două comune din valea iepii, Bornereva şi Bogultin au un număr de 
peste treizeci mi oi, plus un număr corăspunzător de alte vite, 

Stând de vorbă cu sătenii, a trebuit să cuvosc problema oilor 
întoată complesitatea ei. l-am ascultat cu multă plăcere, nu numai fi- 
indcă venirea mea aici avea un scop dinainte fixat, ci pentrucă mă 
predispuneau şi oarecari legături de ordin sentimental. La casa pă- 
rintească cu ele m'am pomenit şi de râul lor ma dat tatăl meu la 
învățătură. Un alt motiv era, că nu pentru întâia oră mi-a fost dat să 
aud despre problema oilor din Cornereva. După siabele mele mijloace 
încercasem chiar să le ajut, dar nu s'a putut. Lipsa pășunii pentru 
acest mare număr de oi este atât de simțită, încât satisfacerea ei este 
egală cu imposibilul. Ei dau o luptă până la cuţit şi chiar până la 

armele de foc pentru obținerea şi păstrarea pășunei alpine. Pentru 
stăpânirea, „vârfului“ situat intre Cornereva şi Domașnea, locuitorii 
acestora poartă proces de patrusute de ani. Istoriceşte este dovedit, că 
la 1547, Gligore şi George Vaida, nefiind mulţumiţi cu sentința tri- 
bunalului din Caranşebeș, privitoare la Comuna Domaşnea şi Corne- 
reva, fac apel la Petre Petrovici, comitele suprem al Timişului, pro- 
tocăpitan al ținutului de jos şi bau sebeşan. Evident, că pe calea duş- 
măniei procesul nu se va putea termina nici după patrusute de ani. 
Momentan nu-mi pot dea seama care ar fi mijlocul cel mai potrivit 
pentru concilierea celor două părţi. Ceace știu este, că această ches- 
tiune trebuie scoasă din argumentele noastre electorele, căci altfel ni-. 
Ciodată nu se va putea pune capăt vărsării inutile de sânge. 

Convins de acest adevăr, caut să îndrumez firul convorbirilor 
în altă direcțiane. Mă interesez dacă nu cumva au şi ceva pământ 
arabil, şi pe care eu nu-l puteam descoperi oricât mi-aş fi rotit 
„ privirea, 

— Avem şi de aceasta, îmi răspunde un bărbat în floarea vârs- 
tei și-mi arată cu degetul înspre o coamă de munte. 

— Ş'apoi cât cucuruz îți dă d-tale iugărul, — îl întreb cu un ex- 
plicabil scepțicism ?... 
— Trei iepe şo Mărie, domnule! Adică, atâta cât duce iapa de 
trei ori, iar ce mai rămâne ia în spate Măria, nevastă-mea, 

Biet popor dia Valea iepii | In vremea ce tu legi nădeldi de fie- 
care schimbare de guvern, crezând cu tărie într'o granică îmbunătă- 
ire a soartei tale, eu, ca bun frate al tău mă întreb: există oare 
vreun talent care să poată descrie toată jalea ta şi vrea putere ad- 
ninistrativă care să lecuiască toate rănile tale?.. 

y P. NEMOIANU 

Situaţia legitimismului în Ungaria 


Legitimismul, care se bazează pe continuitatea de drept, luptând 
pentru aducerea pe tron a archiducelui Otto, în timpul din urmăa 
ajuns la o nouă ipostază. i 

Elementele legitimiste ortodoxe, conduse de contele Andrássy şi 
de ginerele lui: Markgraful Pallavicini au ajuns înc: pând dela bătălia 
dela Budaörs (înfrângerea trupelor ex-regelui Caro ) : ână în timpul 
mai recent în situație evident izolată. Ce însemna lcgi imismul lor în 
faţa opiniei publice ungare? Răspunsul îl găsim în discursurile par- 
lamentare şi în articolele dese ale contelui Andrássy, conform căruia 
legitismul intransigent înseamnă pentru națiunea maghiară: Ungaria 
integrală istorică, ideia de dominațiune ungară milenară, concepția 
măreață a politicei mondiale maghiare, imperialismul din bazinul Du- 
nărei. In interiorul ţărei legitimismul reprezintă conservatismul social 
şi consolidarea. 

Ungaria, întâmpinând în primii ani după încheierea păcei difi- 
cultăți enorme pe terenul economic-financiar și fiind amenințată chiar 
cu un desastru general, contele Bethlen a reuşit să contracteze un 
împrumut extern, în baza căruia consiliul de miniștri a fost autorizat 
să edicteze ordonanțe speciale luănd măsuri dictatoriale în vederea 
asanărei financiare a ţărei. In acest fel guvernul a cointeresat aproape 
pe toate elementele mai de seamă din ţară la politica sa. Primul mi- 
nistru ungar a făcut totdeauna o distincție fină între legitimiştii rea- 
lişti cari evită aventurile şi nu precipită evenimentele, ci acceptând 
situația creată de tratatul de Trianon, nu se răsvrătesc nici contra 
detronărei, și între legitimiștii intransigenţi, care stau pe baza nega- 
ţiunei. 

Pe aceştia din urmă i-a atacat violent în discursurile sale din timpu 
mai recent arătând că acţiunea lor, care nu? cumpăneşte piedicele reale 

uşor poate zidărnici consolidarea realizată până acum şi primejduiesc 
şi cauza regalității. In schimb a avut cuvinte de laudă pentru contele 
Aponyi şi Károlyi József, mareșalui ex-reg'nei Z'ta, cari acceptă orân- 
duielile provizorii şi veghează, ca ele să nu ia caracter definitiv. Ta- 
băra celor din urmă se măreste și cu prilejul întrunirei publice dela 
Alba-Rega la (Szekesf. hérvár) oratorii fruntași legitimişti au aderat la 
încheierea unui armistițiu, în baza căruia se iartă păcatele dela Bu- 
dadrs şi nu se continuă campania de revanșă pentru detronare. 

la acest semn a luat ființă organizațiile legitimiste recente: 

„Magyar Nők Szent Korona Szövetsége“ și „Magyar Férf ak Szent- 
Korona Szövetsége“, adică: Federația barbaților şi femeilor maghiari 
„Coroana Sfăntă“. Activitatea acestei organizaţii se face cu concursul 
activ şi cu aprobarea factorilor oficiali. In piaţa Scitovsky Nr. 2 a 
închiriat un apartament cu 4 camere mari, unde lucrează funcţionarii 
angajaţi ziua şi noaptea, înregistrând multele scrisori de adeziune și 
răspunzând personagiilor mai de seamă. Ziarul „Ujság“ din 7 lulie 
arată că scopul federaţiei este: 


Apropierea tuturor straturilor sociale, cultivarea conştiinţei şi sen- 
timentelor naţionale şi patriotice, conse.varea energiilor naţionale fără 
deosebire de clasă şi confesiune. Ziarul află că nu numai reprezen- 
tanţii Ungariei istorice se înscriu ca, membri în federaţie, ci și un 
mare număr de intelectuali, negustori şi industriaşi, precum şi legiuni 
întregi de. muncitori şi oameni nevoiaşi. Adesiunile se anunţă prin 
scrisori, telegrame şi telefon. Aproape în fiecare comună mică se gă- 
sesc 100—200 de membri ai federației. Se r-marcă faptul că în Deb- 
recen, Roma calvinilor, s-a pornit o mişcare vulcanică de fidelitate 
faţă de rege şi „Sfânta Coroană“. 

Se înscriu în federaţie și corporațiuni, societăţi camaradăreșşti» 
societăți corale, deputați, prefecţi, primari, înalţi funcţionari de stat, 
despre cari se ştia că sunt de convingeri diametral opuse legitimis- 
mului, dar cari după experienţa amarnică de 8 ani şi-au revizuit con- 
vingerile. 

Un însufleţt agitator al mişcărei acesteia este contele Hunyadi 
János, şi în al doilea rând contele Kăroiyi József, pentru care se înt- 
reține serviciu de curier între Budapesta şi Sz6krsfehervâr. Károlyi 
semnează pentru curier câte o mie de scrisori. Statutele federaţiei au 
fost tipărite în trei mii de exemplare, cari după trei zile au fost epui- 
sate. Presa din provincie s'a încopciat în acţiune şi 60 de jurnale 
servesc ideia fidelității față de „Sfânta Coroană“, 


Zilnic sosesc lucrări de propagandă la centru. Dintre acestea 
cea mai instructivă broşură este aceea scrisă de profesorul universitar 
din Seghedin: Erdé yi László cu titlul: 


„A fost în Ungaria liberă alegere de rege“? 

Broşura se termină cu concluzia următoare : 

„Leberă alegere de rege nu a fost nici odată în Ungaria. De 
două ori s-a ales rege, disconsiderând pe moştenitor. Nu a reuşit nu- 

mai după două războaie şi cu armată străină mercenară, a doua a 
avut drept consecinţă dezastrul de Mohács“. 


* 
* * 


Pázmándy Déaés în ziarul său antilegitimist înregistrează cu iu- 
dignare faptul că legitimistii magnați maghiari jertfesc enorme sume 
pentru familja ex-reginei Zita. Contele Sigray, Kăro!yi şi Czirâky au 
trimis până acum peste 30 de miliarde de coroane fostei familii re- 
gale în Lequieto. Tot asemenea se trimit mari sume în străinătate 
pentru propaganda habsburgică. 

l N. B. RUCĂREANU 

Pe marginea vremei 


— Dragostea, care ucide — 


Săptămânile trecute un distins ofiţer superior din arma aviaţiei 
a fost asasinat în mijlocul zilei pe una din străzile cele mai populate 
ale capitalei. Prinsă, în momentul când căuta să se refugieze întruna 
din străzile laterale, ucigaşa, o tânără şi, probabil, frumoasă femee a 
invocat în fața agenţilor de poliție ca şi a judecătorului de instrucţie 
scuza unei deziluzii de ordin sentimental. 

Povestea este simplă! Rănit în timpul războiului ofiţerul a făcut 
în spital cunoștința aceleia, care zece ani mai tâ'ziu trebuia să reîn- 
ceapă cu suces împotriva lui opera neisbutită a dușmanului. Intre tâ- 
nărul ostaş, palid, suferind dar glorios şi între blânda, suava şi fru- 
moasa infimieră se desvoltară firesc acele legături personale, cari de 
pe patul suferinței vitejești încătuşează pe erou de zâmbetul îngeresc, 
de braţete catifelate, de farmecul afrodisiac al graţiei femeeşti. O ba- 
nală şi monotonă idilă, ca atâtea altele născute din psihosa roman- 
tică a răsboiului, un subiect de carte postală ilustrată sau de hromo- 
litografie, un flacon de amintiri parfumate, menit să învioreze în seara 
vieței, alături de buchetele ofilite şi de scrisorile deco!orate 'singură- 
tatea dureroasă a reumatismelor şi a sbârciturilor cărunte. 

De sigur în primele luni de fericire complectă, atuncea când 
pasiunea. se confundă cu veșnicia şi despărțirea cea mai vremelnică 
cu o adevărată catastrofă, tânărul ofiţer, credincios atavicilor instincte 
strămoşeşti a promis totul, a promis căsătoria. Piedici meschine de 
ordin material, porunca nemiloasă a şefilor săi ierarchici, periclitarea 
carierei sale atât de strălucit pornită, întrun cuvânt motive indepen- 
dente de sinceritatea emotivităței sale generoase, lau impiedecat să-și 

ţină imediat cuvântul şi Pau silit să temporizeze. Ori în materie de 
pasiune temporizarea constituie singurul reactiv puternic, în stare să 
aleagă puţinul aur al sentimentelor adevărate de poleială contraface- 
rile meşteşugite ale sentimentalismului sensual. Temporizarea rupe 
cătuşele minţii şi curmă beţia simțirilor; ea reda ochilor orbi vederea, 
urechilor surde auzul şi cugetului întunecat critica limpede a no- 
fiunilor. 

idila înflorită din magicu! reflex a unei raze de lună plină pe 
peretele alb a melancolicei odăiţe de spital s'a dăstrămat şi dânsa pe 
calea, urmată de atâtea altele, în chinul plictisitor a unei aventuri de 
duzină. Victimele flaşnetei romantice — eroul şi infermiera — s'au 
regăsit astfel într'o bună zi desbrăcate de fastul pompos al vestmin- 
telor lor de hârtie colorată, fără fard, fără rime şi fără rechizite de 
carton, doi obişnuiţi şi modeşti funcţionari ai aceluiaşi Minister de 
Războiu. Deziluzie ? Prăbuşire sufletească? Nimic din toate acestea 
cântate sgomotos din toba cea mare sau jalnic din contrabasul or- 
hestrei pasionale. O simplă restabilire a valorilor, o inteligentă com- 
prehensiune a realităţei, o prezentare în sfârşit constantă, care ar fi 
trebuit să sfârşească printr'o cordială şi camaraderească strângere de 
mâini. A sfârşit prin glonțe mişeleşti de revolver, printr'un cadavru şi 
prin disolvarea unei întregi familii de oameni de treabă. De ce? In 
virtutea cărei procuri sângeroase a îndrăznit dactilografa domnului 
“General Mircescu să se substituie diafanei şi albei cheruvime, care 
acum opt ani la laşi răspândea din mâinele sale bune consolarea în 
sufletele bolnave ale ostaşilor noştri? Ce legături de pretenie, de 
sânge, de trecătoare simpatie chiar se pot logic concepe între lașa 
ucigaşă a distinsului ofițer superior — o biată ruginită rotiţă a me- 
canismului nostru birocratic — şi inspiratoarea de fericire, drunica 
aparițiune îngerească, care din adâncimile infinitului s'a scoborât în- 
tro noapte de vară pe muzica celebrei poezii: a lui Eminescu lângă 
căpătâiul de suferință a soldatului eroic. Şi pe de alta parte ce înru- 
dire stranie, ce apropiere neverosimilă s'ar putea stabili între colone= 
lul de aviaţie ucis săptămânele trecute şi locotenentul din vremuri 
doborât vitejeşte din capul companiei sale pe o saltea oţelită de spi- 
tal? Nici una! 

Intruchipări romantice, eroii povestei noastre au dispărut de mult 
din proza migăloasă a vieţei noastre de toate zilele şi s'au dus să-şi 
reocupe locurile tradiţionale în paradisul senin a cărţilor poştale ilus- 
trate, a chromolitografilor trandafirii şi a sentimentalelor valsuri de 
operetă. Hräniți cu ambrosie şi nectar, ei trăesc acolo o viaţă veci- 
nică în afară patimelor, suferințelor şi lipsurilor pământeşti, înţepenite 
în poze extatice, în atitudini teatrale şi în contemplaţiuni edoniste, 
Pace lor! Ei sunt a tuturora şi a nimănui, isvoare permanente de op- 
timism şi de beată satisfacțiune, A ucide în numele lor este nu numai 
un act de aberaţiune monstruoasă, dar o falsificare obraznică şi o 
excrocherie vulgară. 

Dintre toate crimele, aşa zisa crimă din dragoste, este cea mai 
respingătoare, mai nefirească și mai lașă, căci lipsită de temeiul ori- 

şi-cărei explicațiuni. Săracul care ucide are scuza foamei, hoțul a le- 
gitimiei apărare, fanaticul a credinţei, sadicul a boalei, astfel ori şi 
care dintre acești nenorociți pot găşi în degradarea lor trupească sau 
sufletească şi în rapoartele superficiale ale condiţiunilor generale de 
viață raţiunea actului lor sălbatec. A scobori însă dragostea care este 
expresiunea emotivă a misterioasei porniri creatoare la un crunt mij- 
loc de distrugere înseamnă a batjocori murdar sublimul celor mai 
curate legi ale naturei. 

Dragostea care ucide este o monstruositate absurdă. Fără în- 
doială sunt flacări puternice de dragoste, cari nimicesc numai acela >- 
în sufletul căruia ard nepotolite de satisfacţiunea supremă a sentimen- 
tului împărtășit. Nenumărate sunt pietrele de cimitir sub care zac 
trupurile istovite de oftica a feceoarelor plăpânde sau putrezesc nervii 
distinşi de beţie, de nesomn şi de dor chinuit a tinerilor vânjoşi. Ei 
au murit cu toţii de dragoste, victime nevinovate a hazardului nea- 
stâmpărat sau a unor meschine convenţiuni sociale, atâtea domniţe 
frumoase şi atâția mândri teţi-frumoşi, pentrucă dorința lor creatoare 
de viaţă nu s'a putut realiza în forma sa desăvârșită. Nici unuia însă 
din lungul şir de bărbaţi şi femei minunate, cari povestesc „legenda 
de aur“ a martirologiului erotic, nu i-a venit vre-odată gândul. sân- 
geros să distrugă sau să ucidă obiectul de preț a tragediei sale sfinte, 

Dragostea care ucide este invenţia cea mai odioasă a neuraste- 
niei lage, egoiste şi teatrale, care a frământat întrun steril şi decia- 
matoriu sbucium generaţia cu suflete de cârpă şi cu inimi de putre- 
gaiu a burtă-verzilor romantici din secolul al XIX-lea. Inainte de a- 
ceasta dată așa zisă crimă pasională este necunoscută în istoria pa- 
timei omeneşti. Au trebuit să vină debilii ucenici ai negustorului el- 
veţian Jen Jacques Rousseau care se înfăptulescă sălbatic teoria „uma- 
nitară“ a minimului de efort şi a maximului de comoditate și în a- 
ceastă direcție! 

Şi opera „umanitară“ odată începută şi-a continuat metodic ca- 
lea interesată cu ajutorul unei fraseologii lacrimogene și a unei legis- 
laţii mincinoase. Graţie lor ucigașul cel mai de rând sa transfor- 
mat întrun erou şi întrun martir, iar victima cea mai inocentă întrun 
obiect de dispreţ şi de repulsiune, Crima de dragul crimei a fost ast- 
fel despicată şi preoţii ei înconjurați de respect şi de simpatie. Fe- 
meile, cari au ucis căpătau suprema atracţie a femeilor fatale şi băr- 
baţii cari au ucis farmecul Don Juanilor irezistibili. 

Revoluţia răsboiului mondial, care a spart uşoara bulă de săpun 
a ideologiei lui Rousseau va curăţi, sunt sigur și aceasta escrescentă 
a romantismului „umanitarist“. Jurisdicțiunea crimelor pasionale va 
trebui cât mai curând luată din incompetenţa curților cu juraţi şi re- 

resiunea lor, astăzi iluzorie, atribuită severităței tribunalelor ordinare. 

edeapsa capitală sau munca silnică vor fi suficiente, ca în An- 
glia, să stârpească deziluziile omocide ale cucoanelor cu ciorapi de 
mătase şi ale domnişorilor cu sufletele sbuciumate. Dragostea, eternul 
princip al vieţei creatoare, trebueşte resituată în sublimul fecundităței 
sale senine. 

Amorul propriu „rănit“ al unei dactilografe din Ministerul de: 
Războiu a suprimat pe un distins ofițer superior din arma aviaţiei şi 
a cernit pentru restul zilelor inimeie părinţilor, a fraților şi a surori- 

lor lui. Inzadar căuta ucigaşa să distragă atenţiunea noastră și să ne 
` mişte cu povestea monotonă a unui text de operetă vieneză. Eroi de 
operetă nu ucid! Să-i lăsăm pe aceştia în pace să ne surâdă grațios- 
din cadrele chromolitografului trandafirii şi să ne învioreze cu opti- 
mismu! lor entuziast ceasurile de trudă şi de oboseală. Intre infermiera 
de la laşi, care cu darnicia iubirei sale a vindecat rănile gloanțelor 
nemțeşti şi asasine, care la București a revolverizat mişeleşte pe de 
la spate ce altă legătură logică se poate concepe de cât aceia a du~- 
blărei crimei odioase cu o vulgară acţiune de excrocherie ? 


N. LUPU KOSTAKI 

Scrisori din Italia 


Statul fascist 


Anul 1922 a adus lovitura de graţie statului liberal italian. Timp 
de 4 ani, pe ruinele acestui stat, Mussolini cu o muncă titanică aşeza 
pe baza solide columnele de granit ale statului fascist. Anul 1926 a 
adus moartea definitivă a statuiui libera!, în locul căruia azi strălu- 
cește puternic şi impozant edificiul statului fascist. E o operă gran- 
dioasă, complicată, făcută în timp relativ scurt; va fi deci nevoie de 
întregiri, înfrumseţări, schimbări. Toate acestea însă sunt chestiuni de 
detaliu, cari le vor sfătui timpul şi experienţa. Lucrul principal e, că 
statul fascist azi e în plină eficienţă, dând vitalitate exuberentă popo- 
rului italian. 

Faptul, care ne îndeamnă să însemnăm anul 1926, ca acele, 
care a întronat definitiv statul fascist, e înființarea Ministeruiui Cor- 
poraţiilor. Inființarea acestui minister este corolarul unei munci de 
organizare, care a fost preocupaţia principală a exponenţilor fasciștii 
în frunte cu ducele, ajutați de cei mai diştinşi oameni din toate 
categoriile. 

In aceşti patru ani de muncă asiduă, în cari s'a construit statul 
fascist, s'a făcut organizarea raţională a tuturor forțelor naţiunii. S'a 
plecat de jos, dela extremităţi. In fiecare sat, în fiecare municipiu a 
existat şi există i/ fascio, unde fiecare categorie de oameni își are | 
biroul, care împune datorii și apăra interesele indiviziior. Firele pleacă 
dela aceste birouri, la cele superioare districtuale, cari continuă la 
cele provinciale, regionale şi generale. Toată organizarea aceasta 
grandioasă sa făcut conform directivelor şi sub controlul Marelui 
Consiliu Fascist dela Roma. Rând pe rând, dupăce se făceau micile 
organizaţii, se proceda la unificare acestora în organizaţii superioare 
districtuale, provinciale etc. Așa sa ajuns la înființarea celor 15 
Corporaţii fasciste, cari cuprind toate categoriile de oameni. Organi- 
zate și aceste 15 Corporaţii sa încoronat această operă cu înfiinţarea 

Ministerului  Corporatiilor, ceeace înseamnă încadrarea oamenilor 
în stat. 

Corporaţiile cuprind cele trei mari categorii de oameni: patronii, 
lucrătorii și profesioniștii liberi. 

Fiecare categorie are câte 5 Corporaţi sau Confederații. cari 
privesc: industria, agricultura, comerţul, transporturile și băncile. Ca- 
tegoria întâi cuprinde: Confederaţia industrialilor (fabricanți, societăţi 
anonime etc.) Confederaţia agricultorilor (proprietari), Conf. comercian- 
ților, Conf. proprietarilor întreprinderi!cr de transporturi şi Conf. ban- 
cară. Categoria a doua cuprinde alte 5 Confederații al tehuicienilor, 
funcţionarilor şi lucrătorilor angajați ai celor 5 Confederații din cates 
goria întâia. Categoria a treia cuprinde în alte cinci Confederații toate 
celelalte branşe, liberi profesionişti sau consideraţi ca atari, cari nu 
sunt cuprinși în primele două categorii. | 

Cu această vastă şi perfectă organizaţie, statul a intrat şi s'a 
înrădăcinat în toate ramurile vieții naţiunii, formând scheletul robust, 
care trebuie să fină compact poporul călăuzindu-l spre bunăstare 
mereu superioară. In acești 4 ani s'a făcut deci sindicalizarea cea mai 
vastă şi perfectă a naţiunii italiene. Care este scopul sintetic ale 
sindicalizării ? Controlul şi protecţia statului. Statele europene în trecut 
opreau înființarea sindicatelor, considerându-le primejdioase vieți 
naționale. Timpul însă a dat dreptate și forță acestei tendinţe spre 
comunitatea sindicală. Statele au început să tolereze aceste sindicate, 
cari în timpurile din urmă au reuşit să obțină chiar şi privilegii spe- 
ciale. Fascismul a făcut un pas uriaş ajutând chiar formarea sindi-. 
Catelor sub controlul propriu. Dupăce statul s'a convins, că aceste 
asociaţii sunt compuse din indivizi morali din punct de vedere na- 
țional, a dat ființă juridică acestor sindicate. Autonomia cea mai largă 
sa dat corporațiilor sindicale, cari însă sunt controlate de stat pen- 
truca munca cinstită a tuturora să fie în folosul naţiunii și deci spre. 
binele majorităţii indivizilor. 

Organizațiile acestea exclud posibilitatea jignirii indivizilor sau 
a claselor. Dătătorii de lucru nu vor putea sfrunta pe muncitori, deoa- 
rece sunt obligaţi să respecte contractul colectiv. Să luăm un exemplu:- 
un muncitor, constrâns de nevoie, era forțat să accepte condiţii infe- 
rioare acelora normale, în cari lucrează categoria lui. Majoritatea 
statelor lumii lasă în voia sorții pe acest muncitor, pe care patronul 
îl poate sfruntă după condițiie precare, în cari se află muncitorul, 
Legea sindicată fascistă apără pe acest muncitor silind pe patron să 
respecte contractul colectiv, care precizează condiţiile economice în 
cari vor lucra muncitorii din branşa acestuia. In acelaș timp însă 
legea fascistă apără şi pe patroni. Nu permite asociaţiilor muncitoreşti 
să sfrunteze pe dătătorii de lucru, luându-le dreptul la grevă. Se ştie, 
că unica armă a muncitorilor până acum era greva. Experiențele du- 
reroase din anii 1920—21 au dovedit însă aici în Italia cum dreptul 
la grevă a ajuns să nu fie o simplă armă de apărare, dar o armă 
teribilă de atac contra patronilor şi contra vieţii economice a statului. 
Muncitorii au ajuns să nu se mulțumească cu nicio retribuție, preten-. 

şile lor au îacput să treacă orice limită — până când în 1921 au 
ajuns la ocuparea stabilimentelor industriale şi alungerea stăpânilor. 
In Italia azi greva este foarte pedepsită, dupăce însă statul sa în- 
„grijit de tutelarea cinstită a intereselor muncitorilor. In acelaş timp 
legea fascistă opreşte închiderea stabilimentelor din partea patronilor, 
“Ori de câte ori se va naşte un conflict între capital şi muncă. 
statul intervine prin corporaţiile respectivă, încercând să aplaneze în 
mod paşnic conflictul — în timp ce munca va continua ordonată. In 
caz de tratative prea lungi sau de imposibilitate a unsi aplanări juste, 
conflictul va fi supus magistraturii, care va aduce verdictul inapelabil. 
In aceste cazuri, magistratura — înainte de-a decide — va asculta 
comisiunea de experţi, cunoscătoare a condiţiunilor, în cari se află 
-cele două clase în conflict. 

Nu e oare arbitrar sau imoral amestecul statului în acest cazuri? 
Răspundem un nu decis. Avem un exemplu admirabil în greva mun- 
citorilor de mine englezi. Conflictui minier englez durează de câţiva 
ani, în timpul cărora a provocat mai multe greve, între cari este 
memorabilă, cea din luna Mai, care a dus la greva generală a mun- 
citorilor, paralizând întreagă viaţa economică a Angliei, și a cărei 
efecte s'a resimţit în lumea întreagă. Zadarnic a intervenit guvernul 
“(şi nu statul) englez — deoarece nu avea puteri necesare lichidării 
definitive şi echitabile a acestei chestiuni atât de gave şi delicate. 
Capacitatea de producţie în tot timpul conflictului a fost redusă în 
“unele timpuri chiar la zero, somajul a crescut respectiv, lupta de clasă 
a apărut sub diferita aspecte, intensificându-se mereu. In urma acestei 
stări morbide au suferit nu numai ambele clase interesate, dar chiar 
națiunea întreagă, cu repercursiuni asupra întreagei Europe. Oare 
statul trebuie să rămână impasibil în faţa unui astfel de conflict? Nu! 
“Din contră trebuieasă intervină pentru a evita și opri în activitatea, 
care înseamnă distrugerea unei averi naționale. De altă parte istoria 
ne arată, că aceste conflicte nicicând nu s'au terminat cu triumful 
dreptăţii, ci cu triumful celui mai tare, celui mai rezistent. Ori în 
„astfel de împrejurări vedem chiar sub un aspect moral favorabil in- 
“tervenţia statului, care apără interesele şi bunăstarea colectivităţii. 

Deci statul fascist prin magistratura muncii tinde spre pacea. 
socială, munca ordinată și bunăstara națională. In timp ce deviza 
statului liberal era: egailtate, fraternitate şi libertate, deviza statului 
fascist am putea exprima în cinste, muncă şi disciplină. La prima pri- 
vire deviza liberală ar părea o grupare de drepturi — în timp ce cea 
fascistă o grupare de datorii. Nu trebuie însă scăpată din vedere fața 
a doua a monetei: cinstea produce ordinea socială cea mai binefă- 
cătoare pentru cetăţeni ; munca îşi are totdeauna răsplată meritată, iar 
-disciplina îmbunătăţeşte randamentai activității sociale producând 
efecte favorabile asupra binestării economice a colectivităţii. Adevărat, 
că deviza fascistă e mai aspră şi mai grea decât cea liberaiă, — o 
recunoaşte chiar şi Mussolini — dar o dictează timpurile. Nu trebuie 
“să uităm, că ieșiţi extenuaţi dintr'un lung război contra imperialis- 
„mului barbar teutonic, azi ne găsim întrun alt război tot atât de 

înflorător : în războiul economic mondial, unde dictează Statele Unite: 
şi Anglia. E un război surd, de care mulți nu își dau seama, dare 

tenace şi înspăimântător. Fiecare țară deci trebuia să-şi vadă de 

economia proprie, să apere interesele naţ'onale, încercând să-și 

mențină cât mai bine echilibrul economic în acest haos internațional. 

O ţară săracă în resurse naturale, dar bogată în industrie, comerţ, 

agricultură ca Italia, cum îşi poate îngriji mai bine gospodăria decât 
îngrijindu-se să domineze în toate straturile cetățenilor: cinstea, 

munca și disciplina? 

Cu aceasta nu voim să spunem, că egalitatea, fraternitatea şi 
libertatea nu sunt respectate de către statul fascist. Pentru moment: 
nu sunt puse pe planul întâi. Egalitatea, fraternitatea şi libertatea 
sunt respectate de către statul fascist până atunci până când indi- 
vidul nu pierde din vedere interesele comunităţii. Când însă un indi- 
vid ar încerca, spre exemplu, să abuzeze de libertate în folosul propriu: 
şi. în dauna colectivităţii, e considerat rebel în timpul acestui 
război şi va fi supus sancţiunilor aspre, corăspunzătoare daunei 
provocate. . 

Am spus, că deviza liberală nu e pusă pe planul întâi pentru 
moment — deoarece fascismul e un regim în continuă evoluție —- 
după cerinţele timpului. Se va putea întâmpla, ca în viitor, când: 
actuala deviză să fi întrat în sângele poporului italian, când echi- 
librul economic să aducă zile de pace, deviza statului fascist să fie 
amplificată cu cea liberală. 

Că lucrurile merg bine în momentele de față şi că vor merge 
şi mai bine în viitor, ne-o asigură prezența în fruntea Ministerului: 
Corporaţiilor a ducelui Mussolini. 

ITALUS 

Săptămâna literară 


Liga, Astra și Fundaţia Principele Carol 


— Sadoveanu tradus în poloneză. Teatrul de păpuşi. spog 
zeana“ în haină nouă — 


Intro convorbire cu un redactor al ziarului „Biruința“ din Cluj, 
d. G. Mugur, directorul „Fundației Principele Carol“, spunea că a- 
ceastă instituție sa abținut de a se organiza mai mult în Ardeal 
pentru a nu împiedeca acțiunea „Astrei“. „Pundaţiunea“ s'a mărginit 
să intemeieze aici câteva cinematografe, ceea ce nu e prea mult, să 
dea ființă muzeului etnografic din Cluj, ceea ce este în adevăr o faptă 
-bună și să preia depozitele de ziare din gări, ceea ce poate fi un 
câştig însemnat pentru răspândirea culturei românești dacă se va da 
acestora o altă organizare decât cea de azi. 

Mai dăunăzi s'a ţinut la Blaj congresul „Ligei Culturale“. Fapte 
puține s'au ridicat acolo pentru a fi puse în cumpăna realizărilor cul- 
turale. Liga, bogată în idei de bună şi sănătoasă orientare morală. e 
oarecum constrânsă să rămână dincolo de fapte, chiar atunci când, 
urmărind idealurile sale inițiale peste graniţele întregite ale ţărei, 
pentru proteguirea fraţilor nedreptăţiți de soartă, acțiunea ei este mai 
mult platonică. 

De „Astra“ suntem mai aproape şi ştim cât bine a făcut aici şi 
ce bună roadă a putut să dea păşind în Basarabia. Dar şi ea se simte 
într'o oarecare măsură obosită. Obiectivul principal al „Astrei“ a fost 
atins. In noua noastră aşezare naţională „Astra“ îşi caută un rol nou, 
şi această transformare, care se cere an de an în adunările ei, se ope- 
rează anevoie. 

Aceste trei mari societăți culturale îşi macină forțele mergând 
separate pe aceleași căi, neîndrăznind să se întreacă una pe alta, dar 

nici să se uniască. Individualismui nostru specific ni se pune deacur- 
mezişul şi aici. Declaraţia dlui Mugur, despre care aminteam la în= 
ceputul acestor rânduri, este semnificativă. Neputându-ne întinde mâna 
pentru o conlucrare utiiă, puternică, în comun, ne mulțumim să trecem 
pe lângă înactivitatea celorlalţi, fără să o deranjăm. Un cinematograf 
ici, un depozit de ziare dincolo, înjgh'ebate cum dă Dumnezeu, şi 
mai bine şi mai rău, e tot ce se poate face fără sdruncin, deocamdată. 


Dar oare tot aşa ar fi, dacă cele două vechi organizaţii culturale, 
cu bogata lor rezervă de fapte şi. idei din trecut, sar uni cu tânăra 
şi plina de entuziasmul muncei „Fundaţie“? Tot ceea nu se face as- 
tăzi de către una sau alta dintre aceste asociaţii colturale, pentrucă 
nu trebuie să ne dăm prilej de supărare, s'ar putea realiza nestânjenit 
de această unică societate, ieșită din fuziunea lor. Despre fuziunea 
celor trei mari societăți culturale, știm, s'a mai vorbit, dar sau găsit 
totdeauna argumente mărunte, pentru a se ascunde lipsa noastre de 
adaptare promtă marilor necesităţi naționale. Cine va putea susține 
însă până la sfârşit că e mai bine să ne irosim forţele, aşa cum sun- 
tem, izolaţi, decât să lucrăm cu spor împreună? Necesitatea păstrării 
caracterului specific provincial? Hotărit, da. Suntem pentru această 
idee, pentrucă avem convivgerea că numai astfel se poate alimenta 
temeinic o cultură românească specifică. Dar acest caracter specific. 
provincial nu se poate realiza prin neactivitate, prin lipsă de orientare 
şi printr'o permanentă ignorare a faptelor, cari se petrec alăturea de noi, 

Caracterul specific provincial va rezulta din activitatea noastră 
susținută, după un program cultural unitar, din mediul în care se des- 
făşură, ca o consecinţă firească a înprejurărilor specifice ale acestui 
mediu. Or: acest program unitar, ca și avântul spre muncă nouă și 
rodnică, nu ni-l poate da decât o societate ieșită din fuziunea societă- 
ţilor răzlețe astăzi: „Astra“, „Liga“ și „Fundaţia“. Când vom isbuti 
să trecem peste micile mentalități regionaliste, cari nu trebuiesc con- 
fundate cu mentalitatea specitică.a f'ecărei provincii, şi când vom şti 
să ne smulgem din regionalizări sterile, obţinute numai de dragul unei 
politețe rău înțeleasă, ceea ce astăzi ni se pare enorm de greu de 
îndeplinit, acordul asupra fondurilor de mânuit, limitarea teritoriului 
de activat și reprezentarea tuturor provinciilor în conducerea centrală, 
vor deveni chestiuni de ordin secundar. Și atunci, desigur, d. Mugur. 
nu va mai avea cum face declaraţi ca cele semnalate din ziarul 
„Biruinţa“. 


Li 
% + 


Sadoveanu va fi tradus îu limba poloneză. Această veste ni-o 
dă dna Isabela Sadoveanu în „Adevărul Litarar“. Soţia de origine po- 
loneză a unui român, dna Kasterska-Serghiescu, bine cunoscută în 
cercurile literare pariziene, sa hotărit să recomande vecinilor noștri 
dela nord cu ceea ce avem mai vrednic de recomandat, cu opera lui 
Mihai Sadoveanu. 

Dna Kasterska-va începe cu noua lucrare a marelui nostru pro- 
zator, „Dumbrava minunată“, pe care încă wo cunoaştem, dar pe care. 
dsa o socoate „o pură capodoperă“. ȘI fiindcă „va începe“, înseamnă 
că va continua, deoarece d. Sadoveanu nu este cu „Dumbrava minu- 
nată“ la cea dintâi capodoperă. Dna Kasterska va putea să traducă, 
cu egal succes, și „Cocostârcul albastru“ şi „Crâşma lui Moş Precu“ 
şi „La noi, în Viişoara“ şi „Bordeenii“. In poloneză opera dlui Sa- 
doveanu se va simți bine. Mediul moldovean, cu sufletul rural al 
acestei provincii, pe care d. Sadoveanu a zugrăvit-o cu măiestrie rară, 
nu se va găsi prea mult străin dincolo de vama Nepoicăuţilor. Vom 
relua astfel, trainic, vechi legături culturale şi sufleteşti cu vecinii 
noştri dela nord, rupte de mult, dar nu atât de puternic încât urma 
lor să nu se mai simtă și astăzi, cu deosebire în Moldova. 


+ 
* + 


In „Lamura“, (An. VII No. 5—6) serioasă revistă de cultură ge- 
-nerală editată de „Fundația Principele Carol“, d. Em. Bucuţa publică 
un sugestiv articol despre puternica desvoltare artistică pe care a 
luat-o în Cehoslovacia teatrul de păpuși. E în adevăr ‘uimitor ce ne 
“spune dsa. Sute de astfel de teatre țin locul marelor teatre în toată. 
“Cehoslovacia, prilejuind o bogată literatură pentru luminarea celor 
mulţi și naivi şi dând naştere unei plastice înfloritoare. Pictori, sculptori 
„arhitecţi de mare valoare, lucrează păpuşile şi decorurile, creind opere 
de artă încântătoare. O revistă „Păpușarul“ și școli de specialitate, 
dau îndrumări învăţătorilor de prin sate, cari se grăbesc să-şi însu- 
'şiască şi acest admirabil mijloc de educaţie pentru cei mulţi. 

Şi cât de departe suntem noi de această idee admirabilă. Ora- 
-şele şi satele gem în întuneric. In unele crâşma înlocuieşte teatrul, în 
altele clubul-tripou şi arare ori spectacole de revistă bucureşteană 
-sau- de teatru de bulevard. 

Avem şi noi legende cari s'ar putea lucra pentru teatrul curat 
de păpuşi. Ca în Cehoslovacia Kasparek, avem şi noi pe Pâcală, care 
să ne înveselească; dar unde sunt pictorii şi sculptorii cari să ne dea 
„păpuși frumoase şi unde sunt literaţii, cari să ne dea literatura senină 
a acestui teatru ? 


+ 
x + 


„Cosinzeana“ (An. X No. 27—28 şi 29—30) vechea revistă lite- 
„ară ardeleană, care a rămas singură să înfrunte greutățile vremilor, 
se reorganizează. In noua ei înfățișare, mai aproape de gustul epocei 
noastre, fără a rupe firul bunei tradiţii literare din trecut, revista tinde 
să strângă în mănunchiu falanga de scriitori ardeleni, mai bătrâni şi 
“mal tineri, cari nu s'au lăsat înşelaţi de mode literare deşuchiate şi 
cari înţeleg să facă artă fără a scoate ochii nimănui cu o originalitate 
de împrumut. Revistă promite să rămână aceeaşi publicaţie de serioase 
:Şi sănătoase îndrumări culturale şi literare. 

(ED. Seb. Bornemisa publică în No. 27—28 un valoros articol în 
care semnalizează, nu fără justificată îngrijorare, criza prin care trece 
autoritatea preoţimei ardelene în satele Ardealului. E un rău născut 
din lipsa de control şi onestitate a luptelor noastre politice, care tre- 
buie curmat, cât mai e vreme. Preotul trebuie să redevină acelaş factor 
cultural, care era şi în trecut, iar politicianii să lase în pace preoțimea 
în luptele electorale. 

. D. I. CUCU 

INSEMNĂRI 


Obiceiuri vizare. Frământările de- 
mocraţiei grăbite, care incearcă să 
ridice mahalaua cu mentalitatea ei de 
periferie, drept centru, în jurul căruia 
să graviteze întreaga mişcare socială 
și politică, au adus deocamdată, mai 
ales în politică, obiceiurile suburbiei 
prăfuite şi noroioase. 

Pe umerii osoși şi deşirați ai criti- 
cei politice s'a aruncat zăbunul lăbăr- 
ftat al bârfelei de foburg, prezentându- 
ne astfel o dihanie diformă, slimoasă, 
simplistă . şi urlătoare, care are pre- 
tenția de a critica atitudinea oameni- 
lor politici și actele lor de guvernă- 
mânt. Și în virtutea acestei răsturnări 
de valori, ascultăm în cafeneaua, piină 
de fum şi mirosuri suspecte, pe toți 
nevoiașii intelectuali transformați în 
critici, cum îşi debitează nesupărați 
n0ianul uriaşelor prostii, terminate tot- 
deauna cu imprecațiuni ordinare şi 
obscure; în ziarele de opoziţie cetim 
cu scârbă etalarea calomniei în fraze 


902 


dezlânate şi foarte adeseori certate 
cu limba românească, iar în parlament 
ascultăm nevroza impotentă a opoziţiei 
tremurâudu-şi pretinsa indigaare în 
exagerări inutile, în negaţiuui ener- 
vante, în cuvinte sforăitoare, toate îm- 
brăcate în haina unui verbatism trivial. 

Bârfeala adusă de la mahala şi exa- 
gerată prin răutatea rafinată a centru- 
lui stăpâneşte nestingherită peste tot, 
amiutindu-ne permanent pe chivuţele 
care polemizează între ele scuipându- 
se cu entuziasm şi lovindu-se grav 
peste un organ care mare nimic co- 
mun cu inteligența, 


Biserica Unică Românească. Con- 
fratele nostru, d. I. Paleologu, publică 
O interesantă broșură, în care pledează 
pentru „Biserica unică românească“. 
Bazându-se pe serioase studii, autorul 
dovedeşte că actul de la 1698 n'a avut 
caracterul unei treceri la catolicism 
ci o parte din biserica românească se 

punea sub protectoratul papei, pentru 
a scăpa de persecuțiile protestanților, 
stăpâni în Ardeal. Adoptarea dogmei 
catolice în -biserica unită a venit mai 
târziu, prin constrângere. In sprijinul 
acestui adevăr, d. Paleologu aduce 
adevăratele motive ale revoltei de ia 
Mihalţ, precum şi numeroase date sta- 
tistice şi istorice de-o incontestabilă 
autenticitate, 

Astfel stând chestiunea unirei noastre 
cu Roma, ca un act politic, autorul 
conchide că astăzi nimic nu ne mai 
sileşte să rămânem sub autoritatea 
Romei, cu care putem avea însă legă- 
turi de cordialitate. Din potrivă, pen- 
tru a ne asigura O bună propăşire ca 
popor, dsa e de părere că trebuie să 
realizăm „Biserica unică românească“ 
prin repetarea în sens invers a gestu- 
lui de la 1698, consultând masele, așa 
cum nu sa făcut atunci. Un pronun- 
ciamento religios deci. lar după ce 
vom avea o biserică unică puternică, 
când va fi discuția unirii tuturor bi- 
sericilor creştine la un loc, ne vom 
putea spune şi noi cu tărie cuvântul, 


Conferința internațională minori- 
tară. Ziarele ungurești anunţă că par- 
tidul maghiar a hotărât să participe 
la conferinţa internaţională minoritară 
care va avea loc la Geneva. Repre- 
zentanţii minorităţii maghiare la a- 
ceastă conferință vor fi dnii dr. Artur 
Balogh și dr. Elemér lakabiiy, cunos- 
cuții fruntaşi maghiari. 

Sperăm că de astădată, reprezen- 
tanţii unguriior vor găsi prilejul să 
arate în cursul conferinţei că, în Ro- 
mânia, minoritarii sunt tratați cu ma- 
xima bunăvoință şi, în comparaţie cu 
minoritățile altor ţări, au cele mai largi 
libertăţi. ` 

Guvernul român a făcut pentru mi- 
noritari tot ce a fost posibil în ca- 
drele statului român, soportând ata- 
curile de rea credinţă ale anumitei 

presezşi ale opoziţiei demagogice. Se 
cuvine deci ca minoritarii să nu facă 
dificultăţi guvernului falsificând reali- 
tăţile şi situația cum a făcut-o în tre- 
cutul apropiat, de pildă, d. Tornya în 
chestiunea coloniştilor unguri, ci să 
recunoască pe față adevărul întreg, 
nu numai în ţară, ci și în streinătate, 


O constatare. Ziarul „Cuvântul“ a 
publicat şi continuă a publica o serie 
de articole in numele „generaţiei ti- 
nere“ din L. A. N. C. reprezentată, 
deocamdată, prin d. dr. I, Istrate, ad- 
vocat la ministerul de finanțe, unde a 
fost numit de guvernul dlui general 
Averescu, i l 

N’avem intenția de-a polemiza cu 
d. dr. Istrate, ba chiar recunoaştem 
că ni-ar fi greu acest lucru, pentrucă 
nu oricine poate avea logica deslânată, 
erudiția argumentărei sprijinită pe 
Cartea de Cetire a cl. IV primare şi 
stilul infantil al dlui dr. Istrate. 

Desprindem doar, din ceia ce a 
scris până acum două lucruri hotă- 
råte: d, dr. Istrste in numele generației 
tinere, (cine i-a dat mandat?) flutură 
în văzul lumei steagul revoluționar, : — 
fascist sau simplu antisemit, e indi- 
ferent, — căci, acţiunea violentă şi 
sacrificiile de care veşnic pomeneşte, 
uprecm și lauda „admirabilei fapte a 
dlui Cornellu Codreanu“ vorbesc là- 
murit de o activitate sangvinară pre- 
conizată de tânărul, timid în aparenţă, 
care râvneşțe la conducerea „tinerei 
generaţii“. 

Dacă generâția tânără va accepta 
sau nu conducerea lui, numai viitorul 
ne poate lămuri. Ştim însă că ordinea 
de stat nu poate fi nici tulburată nici 
răsturnată de mâna nervoasă a dlui 
dr. Istrati. Ori poate dsa îndeamnă şi 
împinge pe alţii pentrucă la momentul 
oportun să se furişeze întrun bun a- 
dăpost? Nu ne-ar surprinde gestul! 
Au mai făcut-o şi alții! Să fie sigur 

d. dr. Istrati că se vor găsi măsuri şi 
preventive și represive față de zăna- 
tecii cari ar îndrăzni o mişcare re- 
voluţionară. 

Ne surprinde însă o altă constatare: 
d. dr. Istrate acuză pe di A. C. Cuza 
de o bună înlelegere cu guvernul ca 
şi cum d. Istrate nu s'ar fi înţeles cu 
acest guvern mai înainte, care l'a nu- 
mit advocat la ministerul de finanţe, 

N'avem nici un interes să-l apărăm 
pe d. Cuza. Dsa să se apare cum ştie 
de băeţii din centre cari acum i se 
urcă în cap şi vreau să-l exproprieze 
de singura teorie care a depănat-o o 
viaţă întreagă. 

Constatăm numai că diferite curente 
centrifugale s'au pornit în sânul L. A, 
N. C. imediat ce câţiva reprezentanţi 
au răzbit în parlament. Ce-ar îi, do- 


amne, dacă prin imposibil, d. A. C. 


Cuza, ar lua frânele conducerei ?! 


intervenția dlui Ralea. In zadar 
s'a supărat „Universul“ pe tânărul 
profesor de la laşi, Ralea. Intervenţia 
dlui Ralea într'o discuţie a cărei scop 
era pe deoparte să se dovedească vina 
dlui Stere în timpul războiului, pe de 
alta să se scoată în evidență — teza 
dlui Bogdan Duică — piedica ceo 
prezintă leaderul țărănist pentru evo- 
luția fără crampe a partidului țărănist 
în viața politică românească, e atât 
de infantilă, atât de plină de haz în- 
cât, — merită oare vre-o importanţă? 
imbucurător e să constatăm — şi 
„Universul“ putea uşor constata acelaş 
lucru, că d. Ralea, atât de june şi 
atât de înamorat de excentricităţi nu 
este exponentul unei mentalități româ- 
neşti generale, că ori cât ar vorbi în 
pumele nu ştiu căror secundanți, in- 


telectuali în număr de 150, atât d. 
Stere cât și d. Ralea rămân nişte izo- 
laţi. Ne amintim că anul trecut d. 
Ralea susţinea în „Cuyâatul liber“, — 
condus de d. Eugeniu Filotti, — irell-" 
giozitatea poporului român, ba chiar: 
ateismul lui, ca şi cum poporul român 
şi-a educat simţirea religioasă — şi 
nu va afirma nimeni că există popor 
fără religie — pe doctrinele democra-" 
tice ale lui Bouglé sau pe cărțile, cu 
coperta roşie, ale lui Felix Dantec. Ce: 
râs a fost pe atunci! D. Ralea era tra- 
tat de oponenții săi ca junele premiant, 
care avea pretenția să cunoască mai 
bine şi mai profund decât profesorii, 
cari îi puneau nota 10, ceia ce spunea 
la examen din cărţile cetite la laşi și 
la Paris. Lumea a râs şi şi-a văzut: 
de treburi. Religiozitatea istorică a 
poporului român nici nu a scăzut, nici: 
nu a crestut prin faptul că asupra ei 
d. Ralea a emis o părere. / 

Lucrul se repetă şi acum. D. Ralea 
a spus că;d. Stere e aşa cum îl vede 
el și face atât cât îl apreciază el — 
că dacă nu ar fi existat d. Stere se 
făcea gaură to cer. N'avem dreptul să 
ne indoim de credinţa cinstită a dlui 
Ralea. Ca ori ce epigon — mai ales: 
ac:'a care vine de la Paris, unde epi- 
gonii pe lângă ştiinţă mai aduc, în loc 
de un „papuc de curtizană“, atâta 
vanitate și atâta îngâmfare cât poate 
să încapă în burduful sufletesc al unui 
june fără conţinut solid, şi d. Ralea vede 
exagerat personalitatea șefului şi crede 
în el. important e că nu importă cre- 
dinja epigonului, „Universul“ e de altă 
părere? Ideia d. Ralea din anul trecut 
despre ateismul poporului român ca 
şi acea de acum despre divinitatea dlui 
Stere sunt două teze care echivalează 
exact cu două zeruri. 

